Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5081

c) a 16. Annex I. kötet zajszint minősítési előírásaiban meghatározott tömeg korlátozásoknak megfelelően kivéve, ha különleges körülmények között, bizonyos helikopter repülőtéren, ahol zajszint probléma nem jelentkezik, erre az érintett állam illetékes hatósága – amelyben a helikopter repülőtér elhelyezkedik – külön engedélyt ad. 3.2 A forgószárnyas légijárművön táblákkal, felsorolásokkal, jegyzékekkel, műszer jelölésekkel vagy ezek együttesével tüntessék fel azokat az üzemeltetési korlátozásokat, amelyeket a lajstromozó állam légialkalmasságot jogosító hatósága előírt. Megjegyzés: A 8. Annex – Légijárművek légialkalmassága (IV. rész) nemzetközi előírásai és ajánlott gyakorlati eljárásai vonatkoznak a nemzetközi légiközlekedésben utas, teheráru vagy postaküldemény szállítására felhasználni kívánt minden forgószárnyas légijárműre. 3.3 Amikor a forgószárnyas légijárművel sűrűn lakott, kedvezőtlen időjárási körülmények közötti helikopter repülőtérről kell felszállni vagy arra leszállni, azon állam illetékes hatósága, amelyben a helikopter repülőtér elhelyezkedik, határozza meg azon követelményeket amelyek lehetővé teszik az ilyen üzemeltetésnél a hajtómű egység meghibásodásával járó kockázatra adott megfelelő megoldások alkalmazását. Megjegyzés: Útmutató az A. Melléklet, 2.4 pontjában található..

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes